Lana Del Rey
Elizabeth Woolridge Grant (rođena 21. juna 1985), poznatija pod scenskim imenom Lana Del Rey, američka je pjevačica i kantautorica. Njeno umjetničko ime spoj je imena američke glumice Lane Turner i Fordovog tipa automobila Del Rey, samu sebe naziva "gangsta Nancy Sinatra". Kao muzičke uzore navodi Brucea Springsteena, Thomasa Newmana i Kurta Cobaina. Lanina muzika je poznata po filmskom zvuku i njegovim referencama s različitim aspektima pop kulture, naročito iz 1950-ih i 1960-ih godina. Najpoznatiji singlovi su Video Games, Blue Jeans, Born to Die.